|  |  |
| --- | --- |
| **Nadap Község Önkormányzat Képviselő-testülete****8097 Nadap, Haladás út 56.****Tel/Fax: 06-22/470-001****e-mail cím: polgarmester@nadap.hu** |  |

5. napirend

**ELŐTERJESZTÉS**

**a Képviselő-testület, valamint a Pénzügyi Bizottság 2022. február 11-ei rendes, nyilvános ülésére**

Tárgy: A polgármester éves cafetéria juttatásának meghatározása

Előterjesztő: Szabóné Ánosi Ildikó jegyző

Készítette: Szabóné Ánosi Ildikó jegyző

# Előzetesen tárgyalja: Pénzügyi Bizottság

Az előterjesztéssel kapcsolatos törvényességi észrevétel:

## Rendelet

Határozat x normatív

 egyedi

A döntéshez **egyszerű x**

 minősített többség szükséges.

Az előterjesztés a kifüggesztési helyszínen közzétehető:

 igen x

 nem

**Az előterjesztést nyílt ülésen kell tárgyalni. x**

Az előterjesztést zárt ülésen kell tárgyalni.

Az előterjesztés zárt ülésen tárgyalható.

Tisztelt Képviselő-testület!

# Magyarország helyi önkormányzatairól szóló 2011. évi CLXXXIX. törvény (továbbiakbanMötv. 73.§-ának rendelkezése értelmében a polgármesteri tisztség ellátásával kapcsolatosegyéb rendelkezéseket a közszolgálati tisztviselőkről szóló 2011. évi CXCIX. törvény(továbbiakban: Kttv.) állapítja meg.

# A Kttv. 151. § (1) bekezdése szerint a közszolgálati tisztviselők cafetéria juttatásra jogosultak. A Kttv. 225/L § (1) bekezdése szerint a polgármesteri foglalkoztatási jogviszonyra megfelelően alkalmazni kell a Kttv. 151. §-át is. A főállású polgármester felett a munkáltatói jogkört a képviselő-testület gyakorolja, esetében a képviselő-testületnek egyedi határozattal kell döntenie a polgármester cafetéria juttatásának éves keretösszegéről.

A közszolgálati tisztviselők részére adható juttatásokról és egyes illetménypótlékokról szóló 249/2012. (VIII.31.) Korm. rendelet 9. § (13) bekezdésére tekintettel a polgármester cafetéria juttatása nem térhet el az adott hivatalban a közszolgálati tisztviselők számára meghatározott keretösszegtől.

A 249/2012.(VIII.31.) Korm.rendelet 9. § (2) bekezdés szerint a cafetéria-juttatás éves összegét – ha jogszabály eltérően nem rendelkezik – a hivatali szervezet vezetője a Közszolgálati Szabályzatban határozza meg tárgyév február 15-ig.

# A Kttv. 151. § (1) bekezdésében foglaltak alapján a kormánytisztviselőt megillető cafetéria juttatás éves összege nem lehet alacsonyabb az illetményalap ötszörösénél, és Magyarország 2022. évi központi költségvetéséről szóló 2021. évi XC. törvény 62.§ (4) bekezdése alapján az éves cafetéria-juttatás kerete 2022. évben nem haladhatja meg a nettó 400 000 forintot.

A Kápolnásnyéki Közös Önkormányzati Hivatalt alapító önkormányzatok Képviselő-testületei a köztisztviselői illetményalapot 2022. évre 60.000.-Ft-ban határozták meg, erre tekintettel a Közös Önkormányzati Hivatal köztisztviselői éves bruttó 300.000.-Ft/fő cafetéria juttatásban részesülnek.

# A polgármester cafetéria juttatására a Kápolnásnyéki Közös Önkormányzati Hivatal Közszolgálati Szabályzatának Cafetéria-juttatással kapcsolatos rendelkezései az irányadók.

Köteles Zoltán polgármester főállású polgármesteri jogviszonya 2022. február 1. napjától áll fenn, ezért ő 11 hónap időtartamban jogosult a cafetéria juttatásra.

Fentiekre tekintettel javaslom Köteles Zoltán polgármester 2022. évre vonatkozó cafetéria juttatás éves keretösszegének bruttó 275.000.-Ft-ban történő megállapítását.

Kérem a Tisztelt Képviselő-testületet és a Pénzügyi Bizottságot, hogy az előterjesztést megtárgyalni és a határozati javaslatot elfogadni szíveskedjen.

Nadap, 2022. január 21.

 Tisztelettel:

Szabóné Ánosi Ildikó

 jegyző

Határozati javaslat

Nadap Község Önkormányzat Képviselő-testülete

Pénzügyi Bizottságának

......./2022.(II.11.)

határozata

a polgármester cafetéria-juttatásáról

Nadap Község Önkormányzat Képviselő-testületének Pénzügyi Bizottsága elfogadásra javasolja a Képviselő-testületnek Köteles Zoltán polgármester 2022. évi cafetéria-juttatásának éves keretösszegét bruttó 275.000.-Ft összegben az előterjesztésnek megfelelően.

A határozat végrehajtásáért felelős: Bakos László a Pénzügyi Bizottság elnöke

A határozat végrehajtásának határideje: azonnal

Határozati javaslat

Nadap Község Önkormányzat Képviselő-testületének

..... /2022.(II.11.)

határozata

a polgármester cafetéria-juttatásáról

Nadap Község Önkormányzat Képviselő-testülete Köteles Zoltán polgármester 2022. évi cafetéria-juttatásának éves keretösszegét bruttó 275.000.-Ft összegben határozza meg. A polgármester cafetéria juttatásának igénybevételére a Kápolnásnyéki Közös Önkormányzati Hivatal Közszolgálati szabályzatában foglalt rendelkezések az irányadók.

A Képviselő-testület felkéri a jegyzőt, hogy a határozat végrehajtásához szükséges intézkedéseket tegye meg.

A határozat végrehajtásáért felelős: Szabóné Ánosi Ildikó jegyző

A határozat végrehajtásának határideje: folyamatos